Galbrasčių valsčius

Galbrasčių valsčius () – Rytų Prūsijos administracinis teritorinis vienetas, gyvavęs 1874–1909 m. dabartinės Kaliningrado srities rytinėje dalyje. Priklausė Ragainės apskričiai. Valsčiaus centras buvo Galbrasčiuose.

Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“Vasilijus Safronovas, Valsčius, 2, Mažosios Lietuvos enciklopedija. Nuoroda tikrinta 2024-09-01. iš 4 kaimo bendruomenių: Galbrasčių, Gyverlaukių, Ožių ir Senųjų Krauleidžių. 1909 m. valsčius panaikintas: Gyverlaukiai perduoti Raudžių valsčiui, Galbrasčiai, Ožiai ir Senieji Krauleidžiai – naujam Vėdaraitiškių valsčiui.Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-05.

Valsčius buvo rytinėje apskrities dalyje, Pilkalnio apskrities paribyje, prie Šešupės. Į šiaurę nuo valsčiaus plytėjo Trapėnų giria, valsčiaus pietinėje dalyje augo nedidelis Plikšilio (Plickschillis) miškas.Galbrasten, Informationszentrum Ostpreußen. Nuoroda tikrinta 2024-09-28.

1905 m. valsčiuje buvo 1251 gyventojas, iš jų 677 lietuviai (54,1 %). Didžiausios gyvenvietės buvo Galbrasčiai (551 gyv.) ir Gyverlaukiai (518 gyv.).

 Šaltiniai 

Kategorija:Ragainės apskrities valsčiai